මේ වනවිට එම පෙත්සම් පිළිබඳ නීතිපතිවරයාගේ කරුණු දැක්වීම සිදුවන බවයි හිරු අධිකරණ වාර්තාකරු කියා සිටියේ.දැනට පාර්ලිමේන්තුවට ඉදිරිපත් කර ඇති 19 වන ව්‍යවස්ථා සංශෝධනය පිළිබඳ පනත් කෙටුම්පත ලබන 9  සහ 10  යන දෙදින තුළ විවාදයට ගැනීමටයි පසුගියදා පැවති ජාතික විධායක සභාවේදී තීරණය කෙරුණේ.කෙසේ වෙතත් මේ පිළිබඳව ශ්‍රේෂ්ඨාධිකරණයේ නඩු විභාගයක් පැවැත්වෙන බැවින් එය විවාදයට ගන්නා අවසන් දිනය දැන්ම ප්‍රකාශ කළ නොහැකි බව පාර්ලිමේන්තුවේ උසස් නිලධාරියා හිරු ප්‍රවෘත්ති අංශයට කියා සිටියා.